जिम किंवा डाएट करण्याची काहीही गरज नाही, काही छोट्या बदलांनी वजन करा कमी…

Health : आजच्या स्पर्धेच्या युगात स्वतःला टिकवून ठेवण्यासाठी आपण प्रचंड मेहनत करत असतो… पण आरोग्याकडे मात्र दुर्लक्ष करतो.. अशात भेजसावणारी सर्वात मोठी समस्या म्हणजे वजन वाढणं… वजन वाढल्यानंतर अनेक जण ते कमी करण्यासाठी कडक डाएट आणि जिम करतात. पण आरोग्य तज्ज्ञांच्या सल्ल्यानुसार, वजन कमी करण्यासाठी कठोर नियमांची आवश्यकता नाही. आपल्या दैनंदिन जीवनातील छोटे बदल हाच यासाठी सर्वोत्तम मार्ग आहे. एका दिवसात कोणतीही जादू घडत नाही, म्हणून दीर्घकाळ तंदुरुस्त राहण्यासाठी वैद्यकीय तज्ज्ञांनी सुचवलेले ३ सोपे आणि प्रभावी जीवनशैलीतील बदल कोणते आहेत, ते जाणून घेऊया.

अनेक लोकांना रात्रीच्या जेवणानंतर किंवा मध्यरात्री अचानक गोड पदार्थ, चॉकलेट किंवा केक खाण्याची तीव्र इच्छा होते. वजन वाढण्याचे हे एक प्रमुख कारण आहे. या सवयीवर नियंत्रण ठेवणं हे अनेकांसाठी एक मोठे आव्हान असते. मात्र, पोषणतज्ज्ञ अशा वेळी उच्च-कॅलरीयुक्त चॉकलेटला पर्याय म्हणून नैसर्गिक फळे निवडण्याचा सल्ला देतात. उदाहरणार्थ, थोडे नट बटर लावून सफरचंदाचा एक तुकडा खाल्ल्याने शरीराला कोणतीही हानी पोहोचत नाही. शिवाय, कमी कॅलरीजमध्ये गोड खाण्याची इच्छा पूर्ण होते.

हेही वाचा – १४ ऑगस्टला चित्रपटगृहांमध्ये होणार धमाका! एकाच दिवशी प्रदर्शित होणार ‘हे’ ४ चित्रपट

निरोगी पद्धतीने वजन कमी करण्यासाठी, योग्य आहार आणि रोजचा व्यायाम यांचा समतोल असणं आवश्यक आहे. यासाठी, तुमच्या रोजच्या जेवणाचे नियोजन अशा प्रकारे करा..

सकाळचा नाश्ता: सकाळचा नाश्ता कोणत्याही परिस्थितीत टाळू नये. तो परिपूर्ण आणि पोषक तत्वांनी युक्त असावा.

दुपारचे जेवण: दुपारचे जेवण नेहमी माफक असावे.

रात्रीचे जेवण : रात्रीचे जेवण अतिशय हलके आणि कमी प्रमाणात असावे.

विशेषतः, तेलात तळलेले पदार्थ आणि चरबीयुक्त पदार्थ टाळावेत आणि हिरव्या पालेभाज्या, अंडी व अंड्याचा पांढरा भाग यांसारख्या प्रथिने आणि फायबरने भरपूर असलेल्या पदार्थांना प्राधान्य द्यावे. सर्वात महत्त्वाचं म्हणजे, शरीरात होणारे बदल एका दिवसात किंवा रातोरात होत नाहीत. म्हणूनच, एका महिन्यात 10 किलो वजन कमी करण्यासारखी मोठी ध्येये ठेवण्याऐवजी, तुम्ही आठवड्यासाठी छोटी ध्येये निश्चित करून त्यावर काम केले पाहिजे.

एक गोष्ट कायम लक्षात ठेवा, अधूनमधून व्यायाम केल्याने कोणताही फायदा होणार नाही. दररोज सातत्याने केलेला थोडासा व्यायामच शरीरातील चयापचय क्रिया वाढवतो आणि चरबी अधिक वेगाने जाळतो. वैद्यकीय अहवाल हे स्पष्ट करतात की, जर तुम्ही न थकता या सोप्या सवयींना जीवनशैलीचा भाग बनवले, तर तुमचे आरोग्य दीर्घकाळ टिकेल. पण कोणतेही उपाय करण्याआधी तुमच्या डॉक्टरांचा सल्ला नक्की घ्या.

महाईन्यूज-X वर फॉलो करा : महाईन्यूजला instagram वर फॉलो करा